Period: Old Babylonian
Genre: Royal Inscription
Transliteration:
<SURFACE>
{d}nergal
en ir₉ kur a₂ ŋal₂
dumu-sag {d}en-lil₂-la₂
lugal-mu-ur₂
<unk>{d}sin
sag-en₃-tar e₂-babbar-ra
u₂-a uri₅{ki}ma
{d}en-lil₂-le gar-ra
{d}nanna {d}utu-bi ki ag₂
lugal larsa{ki}ma
lugal ki-en-gi ki-uri
dumu ku-du-ur-ma-bu-uk
ad-da e-mu-ut-ba-la
lu₂ šu gar e₂-babbar-ra-ke₄
bi₂-in-gi₄-a
sun₅-sun₅-na dingir gal-gal-e-ne-er
zid til₃-le-ni-še₃ gub-ba-me-en
{d}nergal
...ni-ta
a₂-dah {geš}tukul-la-ga₂...
nam-ga-me-eš₃ ak-da-ga₂
e₂ libir-ra-ka-ni
e₂ ku₃-ga ki-tuš ša₃ du₁₀-ga-na
nam-til₃-mu-še₃
u₃ nam-til₃
ku-du-ur-ma-bu-uk
a-a ugu-ga₂-še₃
mu-na-du₃
hur-sag su₃-ra₂-gin₇
u₆ di un šar₂-ra-ba he₂-bi₂-gub
nig₂ ak-ak-da-ga₂
{d}nergal dingir-mu
hu-mu-hul₂-le
nam-tar nam-til₃-la
bala su₃-ra₂
{geš}gu-za suhuš...
sag-e-eš ha-ma-ab-rig₇

Cuneiform:
<SURFACE>
𒀭𒊊𒀕𒃲
𒂗𒄊𒆳𒀉𒅅
𒌉𒊕𒀭𒂗𒆤𒇲
𒈗𒈬𒌫
<unk>𒀭𒌍
𒊕𒇷𒋻𒂍𒌓𒊏
𒌑𒀀𒋀𒀊𒆠𒈠
𒀭𒂗𒆤𒇷𒃻𒊏
𒀭𒋀𒆠𒀭𒌓𒁉𒆠𒉘
𒈗𒌓𒀕𒆠𒈠
𒈗𒆠𒂗𒄀𒆠𒌵
𒌉𒆪𒁺𒌨𒈠𒁍𒊌
𒀜𒁕𒂊𒈬𒌓𒁀𒆷
𒇽𒋗𒃻𒂍𒌓𒊏𒆤
𒉈𒅔𒄄𒀀
𒁔𒁔𒈾𒀭𒃲𒃲𒂊𒉈𒅕
𒍣𒋾𒇷𒉌𒂠𒁺𒁀𒈨𒂗
𒀭𒊊𒀕𒃲
...𒉌𒋫
𒀉𒈭𒄑𒆪𒆷𒂷...
𒉆𒂵𒈨𒀊𒀝𒁕𒂷
𒂍𒅆𒂠𒊏𒅗𒉌
𒂍𒆬𒂵𒆠𒆪𒊮𒄭𒂵𒈾
𒉆𒋾𒈬𒂠
𒅇𒉆𒋾
𒆪𒁺𒌨𒈠𒁍𒊌
𒀀𒀀𒌋𒅗𒂷𒂠
𒈬𒈾𒆕
𒄯𒊕𒋤𒁺𒁶
𒅆𒂍𒁲𒌧𒊹𒊏𒁀𒃶𒉈𒁺
𒃻𒀝𒀝𒁕𒂷
𒀭𒊊𒀕𒃲𒀭𒈬
𒄷𒈬𒄾𒇷
𒉆𒋻𒉆𒋾𒆷
𒁄𒋤𒁺
𒄑𒄖𒍝𒁼...
𒊕𒂊𒌍𒄩𒈠𒀊𒉺𒄸𒁺